Folketing
2000-10-27

Jeg takker for de positive bemærkninger, som faldt fra Socialdemokratiet og De Radikale og fra SF og Enhedslisten. Jeg takker også for den nuancering, der var tale om fra den borgerlige ordfører, som da i det mindste havde arbejdet med forslaget på en sådan måde, at der blev åbnet op for, at vi kunne drøfte nogle af de problemer, der vitterlig er tale om på dette område, og jeg håber på et konstruktivt arbejde i udvalget, hvor vi i langt højere grad kan få forklaret nogle af de pointer, der er i dette forslag.